**EGYÜTTMŰKÖDÉSI MEGÁLLAPODÁS**

Iskolaszövetkezettel

szakmai gyakorlati képzési feladatok elősegítésére

amely létrejött egyrészről az

**Óbudai Egyetem**

székhely: 1034 Budapest, Bécsi út 96/B.

adószám: 19308760-2-41

pénzforgalmi szolgáltató: MBH Bank Nyrt.

számlaszám: 10300002-13268139-00014901

intézményi azonosító: FI 12904

szervezeti egység megnevezése: Keleti Károly Gazdasági Kar

szervezeti egység címe: 1084 Budapest, Tavaszmező utca 17.

képviseletre jogosult: Prof. Dr. Garai-Fodor Mónika, dékán

telefonszám: 1/666-5204

a továbbiakban: **Felsőoktatási intézmény,**

Másrészről a

**…… Iskolaszövetkezet**

Székhely: ….

Adószám: …..

Bankszámlaszám: …..  
Statisztikai számjel: …..  
Cégjegyzékszám: …..

Képviseletre jogosult: …..

(Továbbiakban **Iskolaszövetkezet),** együttes említésük esetén **Felek** között az alábbi tartalommal:

1. **Az együttműködés tárgya, célja:**

Jelen együttműködési megállapodás alapján az Iskolaszövetkezet vállalja, hogy:

* az Egyetem képzési programjában meghatározott szakmai követelmények alapján
* az 1. sz. mellékletben megnevezett hallgató(k) részére, a megjelölt Szolgáltatást fogadó munkáltatóval

a szakmai gyakorlatot a jogszabályi követelményeknek megfelelő tartalmú együttműködési megállapodás keretében megszervezi és lebonyolítja a gyakorlati képzést, a hallgatóknak átadja mindazokat az ismereteket, amelyek a szakma elsajátításához szükségesek.

Az Egyetem biztosítja a hallgatók elméleti képzését, illetve az ehhez szükséges tárgyi és személyi feltételeket.

A Felek egyetértően nyilatkoznak arról, hogy a Felsőoktatási intézmény, és az Iskolaszövetkezet a Felsőoktatási intézmény hallgatóinak szakmai gyakorlata biztosítására egymással együttműködési megállapodást kívánnak kötni.

A szövetkezetekről szóló 2006. évi X. törvény (a továbbiakban: Sztv.) 7. § (6) bekezdése értelmében az Iskolaszövetkezet a felsőoktatási intézménnyel hallgatói jogviszonyban álló hallgatók számára lehetőséget biztosít a munkavégzési feltételek megteremtésére, valamint szakirányú oktatási, illetve gyakorlati képzésük elősegítésére. A szakmai gyakorlat időtartamát és tartalmi követelményeit a felsőoktatási szakképzés, az alapképzési, a mesterképzési szakok képzési és kimeneti követelményei határozzák meg.

1. **Az együttműködés módja:**

Felek rögzítik, hogy az Sztv. rendelkezéseinek megfelelően az Iskolaszövetkezet köteles a szakmai gyakorlat feltételeit a Szolgáltatás fogadójával együttesen biztosítani. Az Iskolaszövetkezet – a Szolgáltatás fogadójának nyilatkozata alapján, valamint a jogszabályi feltételeknek történő megfelelés esetén – igazolhatja a szakmai gyakorlat teljesítését.

1. **A szakmai gyakorlat keretei, helyszíne és időtartama:**

A szakmai gyakorlat a Szolgáltatás fogadója székhelyén, vagy valamely telephelyén zajlik a Szolgáltatás fogadója szakembereinek felügyeletével és irányításával. A szakmai gyakorlat időtartama minden esetben megegyezik a képzési programban szereplő időtartammal. A szakmai gyakorlat időtartamát (kezdő és befejező időpontját), valamint a szakmai gyakorlóhelyen a szakmai gyakorlaton részt vevő hallgatók szakonként, felsőoktatási szakképzésenként, munkarendenként meghatározott létszámát jelen szerződés melléklete tartalmazza.

1. **A Felsőoktatási intézmény kötelezettségei és jogai** a szakmai gyakorlat megszervezésével kapcsolatban az alábbiak:

* az Iskolaszövetkezettel együttműködve a szakmai gyakorlatban részt vevő hallgatók kiválasztása,
* felelősséget vállal a hallgatók teljes képzéséért, annak részét képező szakmai gyakorlatért,
* a szakmai gyakorlathoz szükséges adatok, információk az Iskolaszövetkezet részére történő megküldése,
* a hallgatók tanulmányi módszertani irányítása,
* intézkedés megtétele a gyakorlat során felmerülő problémák megoldásában,
* a szakmai készségek, képességek komplex fejlesztési folyamatában a Szolgáltatás Fogadója értékelése alapján a hallgatók gyakorlati kompetenciáinak értékelése.

1. **Az Iskolaszövetkezet jogai és kötelezettségei** a szakmai gyakorlat megszervezésével kapcsolatban az alábbiak:

* a hallgatói munkavégzéshez a hallgatóval az Sztv. 10/B. § (2) bekezdés szerinti külső szolgáltatásra vonatkozó tagsági megállapodást köt,
* a szakmai gyakorlat folytatásához szükséges hely, eszköz, védőfelszerelés biztosítása,
* a szakmai gyakorlati tevékenység szakmai felügyelete, irányítása.

1. **Kapcsolattartás**

Jelen szerződés végrehajtásának koordinálásában a Felek részéről az alább megjelölt személyek vesznek részt:

A Felsőoktatási intézményi felelős: Daragó Anita

Email: szakmaigyakorlat@kgk.uni-obuda.hu

Telefon: 06 1 666 5204

Postacím: 1444 Budapest, Pf. 273.

Az Iskolaszövetkezet szakmai gyakorlat szervezéséért felelős:

……..

Email: ……..,

Telefon: …….

A jelen szerződésben megfogalmazott együttműködés megvalósulása érdekében a kijelölt képviselők járnak el, a szerződés módosítása, felmondása az azt aláíró képviselők hatásköre.

1. Jelen szerződést a Felek határozatlan időre kötik, mely a szerződő felek cégszerű aláírásával lép hatályba. Jelen szerződést bármelyik fél 30 napos határidővel felmondhatja. A szerződés a Felek egyetértésével módosítható. Az együttműködési megállapodás megszűnik, amennyiben az Iskolaszövetkezetet az országos gazdasági kamara törli a nyilvántartásából. Erről az Iskolaszövetkezetnek a Felsőoktatási intézményt értesítenie kell.

A jelen szerződésben nem szabályozott jogi kérdésekben az Szt., a nemzeti felsőoktatásról szóló2011. évi CCIV. törvény, a felsőoktatási szakképzésről és a felsőoktatási képzéshez kapcsolódó szakmai gyakorlat egyes kérdéseiről szóló 230/2012. (VIII. 28.) Korm. Rendelet, az Mt. és a Ptk. vonatkozó szabályai, szakmai és szervezési kérdésekben a Felsőoktatási intézmény honlapján  
([www.kgk.uni-obuda.hu](http://www.amk.uni-obuda.hu)) szereplő, a szakmai gyakorlat lebonyolításával foglalkozó szabályzat az irányadók.

1. Felek a jelen együttműködési megállapodást annak gondos tanulmányozása és értelmezése után, mint akaratukkal mindenben megegyezőt, helybenhagyólag 2 (kettő) példányban írták alá, amelyből egy példány az Iskolaszövetkezetet, egy a Felsőoktatási intézményt illet meg.

\_\_\_\_\_\_\_\_\_\_\_\_\_, …………………………..

Felsőoktatási intézmény részéről: Iskolaszövetkezet részéről:

Prof. Dr. Garai-Fodor Mónika név, beosztás, pecsét

dékán

**Jelen megállapodás mellékletét képezi:**

* 1. sz. melléklet – Adott tanulmányi félévben a szakmai gyakorlatra fogadott hallgató(k) képzési adatai

**EGYÜTTMŰKÖDÉSI MEGÁLLAPODÁS**

**Iskolaszövetkezettel  
szakmai gyakorlati képzési feladatok elősegítésére**

1. **számú melléklet**

**Iskolaszövetkezet neve:**

Székhely: …..

Elérhetőség: …..

Adószám: ….

Bankszámlaszám: …..

Statisztikai számjel: …..

Cégjegyzékszám/nyilvántartási szám: …..

Képviseletre jogosult: ……

Kapcsolattartó neve, elérhetősége: ….

**A Szolgáltatás fogadó:**

Cégnév:

Székhely: …..

**Szakmai gyakorlaton részt vevő hallgató(k):**

|  |  |  |  |
| --- | --- | --- | --- |
|  | Hallgató neve, Neptun kódja, szakja és elérhetősége | Gyakorlati időszak kezdete | Gyakorlati időszak vége |
| 1. | név  Neptun kód szak  elérhetőség |  |  |
| 2. |  |  |  |
| 3. |  |  |  |

Felsőoktatási intézmény részéről: Iskolaszövetkezet részéről:

Prof. Dr. Garai-Fodor Mónika név, beosztás, pecsét

dékán